《打球篇》
唐代·蔡孚

德阳宫北苑东头，云作高台月作楼。金锤玉蓥千金地，

宝杖雕作七宝球。窦融一家三尚主，梁冀频封万户侯。

容色由来荷恩顾，意气平生事侠游。共道用兵如断蔗，

俱能走马入长楸。红鬣锦鬃风騄骥，黄络青丝电紫骝。

奔星乱下花场里，初月飞来画杖头。自有长鸣须决胜，

能驰迅走满先筹。薄暮汉宫愉乐罢，还归尧室晓垂旒。

作者简介：蔡孚，开元中为起居郎。做有著名的诗集有两首。一为《奉和圣制龙池篇》，另一为《打球篇》。